Har nogen set mistænkelige personer med blå Ikea-poser i Ballerup eller Albertslund - så kan de være vigtige vidner i en sag om parteringsdrab.

Tirsdag lykkedes det for Københavns Vestegns Politi at finde liget af en 25-årig Satudarah-rocker i et skovområde ved Albertslund.

To mænd er varetægtsfængslet sigtet for drab og medvirken til drab - men politiet leder fortsat efter beviser i sagen.

I forbindelse med efterforskningen beder Københavns Vestegns Politi om henvendelser fra borgere, der har set mistænkelig adfærd ved Hedeparken 179 i Ballerup eller ved Orchidevej i Albertslund siden mandag den 29. august.

I flere dage blev den 25-årige sammen med en anden person holdt fanget og mishandlet i lejligheden i Ballerup - og det var ved Orchidevej, at liget blev fundet.

Ifølge TV 2s oplysninger delt i flere dele.

Blå Ikea-pose

Særligt beder politiet borgere, der har set mistænkelig adfærd med blå Ikea-poser i de omtalte områder den sidste uge, om at henvende sig.

Det kan være observationer af personer, der har båret tunge Ikea-poser på en mistænkelig måde eller på usædvanlige tidspunkter af døgnet.

- Ud fra efterforskningen kan vi fastslå, at der er blevet brugt Ikea-poser i forbindelse med transport af liget. Derfor hører vi gerne fra borgere, der kan have set noget i den forbindelse, siger vicepolitiinspektør Charlotte Skovby.

Kan du hjælpe i denne sag, sidder København Vestegns Politi klar ved telefonerne på 43861448.

Satudarah på TV 2

Den internationale rockerklub Satudarah trækker overskrifter i en lang række lande på grund af medlemmernes kriminelle aktiviteter og voldsparathed. Derfor vælger TV 2 at genudsende dokumentarprogrammet ”Station 2: Satudarah – ét blod” onsdag aften kl. 22.45.

Se dokumentaren med det samme på TV 2 Play HER